Rådmann/prosjektleder orienterer politisk nivå desember 2011.

(distribueres kommunestyrets medlemmer 1756 Inderøy og 1729 Inderøy)

**Julesamling 2011 – Kulturhuset.**  Jeg regner med at alle har mottatt invitasjon til julesamling i kulturhuset fredag 09. Dørene åpnes klokka 18.30. Velkommen !

**Brølløpsfeiring Kommunesammenslåing.** Programmet er gått ut – se vedlegg til sammenslåingsavisa og våre hjemmesider. Denne er for øvrig distribuert til hele Innherred og markedsfører prosjektet på en god måte.

**Øvrige forberedelser til gjennomføring av kommunesammenslåing.**  Vi anser oss for å være godt i rute etableringen av nykommunen pr. 01.01.

**Lensmyra-utredningen.** Mulighetsstudien er så godt som ferdig. Før sluttrapport legges fram vil det blir foretatt en gjennomgang med grunneiere. Det innebærer fremleggelse av sak for politisk nivå i januar. Vi hadde som mål høsten 2011.

**Tilsyn skole.** Fylkesmannen gjennomfører i disse dager en tilsynsrunde i Inderøyskolen. (Inderøy Ungdomsskole og Røra skole er tatt ut) Tilsynet gjelder oppfølgning av § 9a mv – tema; skolens arbeid med elevenes psykososiale miljø. Tilsynsrapport vil være offentlig etter sluttmøte 12.12.

**Skoleresultater.** Vi registrerer gode resultater i nasjonale prøver – både i lesing og regning på alle nivåer. 1729 Inderøy registrerer resultater bedre enn snitt landet og snitt Nord-Trøndelag. For de som ønsker å se nærmere på resultatene – se [www.skoleporten.no](http://www.skoleporten.no)

**Budsjettforslaget 1756 Inderøy. (I)** Bemerk at gebyrer feiing i forslaget til budsjett 1756 Inderøy i år er oppgitt eksklusive moms. (i fjor inklusive) Reelt sett er det ingen i nivåene.

**Den økonomiske situasjon generelt ved inngang til budsjettåret med ny kommune.** I den grad det måtte være ønskelig, er rådmannen forberedt på å gi en muntlig orientering til kommunestyret i 1729 Inderøy for så vidt gjelder status aktivitet og økonomi. En oppdatert gjennomgang av økonomisituasjonen pr. 10.12 for 1729 Inderøy indikerer et regnskapsmessig overskudd i størrelsesorden 2-3 mill. kroner ved årets slutt, jfr. også budsjettforslaget side 19 som prognostiserer balanse. Det påregnes merinntekter fra skatt/skatteutjevning på ca 1 mill., besparelser pensjon ca 0,5 mill, besparelser renter ca 2 mill. kroner, besparelser på bistand og omsorgsområdet mellom 1 og 1,5 mill. kroner. Vi får på den andre siden vesentlig merkostnad innenfor helse-, rehab og barnevern på ca 2,5 mill. kroner – i all hovedsak knyttet til barnevern. Vi har tidligere varslet usikkerhet og risiko for ytterligere overskridelser her – men ikke i denne størrelsesorden. K**ostnadsveksten er ikke tilstrekkelig hensyntatt i budsjettforslaget for 1756 Inderøy for 2012.**

**For øvrig presiseres at alle prognoser er usikre – selv på dette tidspunkt ! Regnskapene for de to kommunene vil foreligge 15 februar !**

**DMS – budsjett og ny vertskommuneavtale.** Kommunesammenslåingen forutsetter ny vertskommuneavtale for DMS – Distriktsmedisinsk senter. Det har vært arbeidet med å få fram en sak til denne møterunden, men vi anser det tilstrekkelig å fremme sak for ekstraordinært kommunestyremøte over nytt år.

**Boligfelt Åsen – Røra.** Det er varslet nye kostnadsoverslag, se også budsjettet for 1756 Inderøy, og mulig fremleggelse av sak før jul. Det varsles nå en sak om for formannskap (og eventuelt kommunestyre) i januar for endelig behandling.

**Politiet til Inderøy Rådhus.**  Rådmannen har lagt fram et tilbud til politiet om leie av ca 25 kvm kontorareal i Inderøy Rådhus, jfr. tidligere skriftlige og muntlige orienteringer med grunnlag i forespørsel om leie. Selv om vi har en viss utfordring med kontorkapasiteten anser vi det mulig å få til en løsning uten at andre prioriterte formål må vike. Uavhengig av dette ser det ut som om vi ikke får plass til voksenpsykiatrien i Rådhuset – i denne omgang. (uten påbygg eller fortetting av kontorer) De faglige råd tilsier at dette heller ikke er så avgjørende i forhold til familiesenteretableringen. Det er tatt forbehold om eventuell politisk behandling.

Budsjett og økonomi.